**U15 (אוניברסיטאות בגרמניה)** (בגרמנית: .Der Verein **German U15 e.V**, באנגלית: **U15 (German universities)**) היא אגודה של חמש עשרה אוניברסיטאות מרכזיות עתירות מחקר ומובילות בגרמניה שהתמזגו בשנת 2012 ומקום מושבה בעיר פרייבורג. קבוצת האוניברסיטאות U15, הן מהמוסדות הנחשבים והבינלאומיים ביותר במערכת האקדמית הגרמנית, כמעט שליש מכלל הסטודנטים באוניברסיטאות, שליש מכל הפרופסורים וכשליש מכלל הסטודנטים הבינלאומיים באוניברסיטאות בגרמניה לומדים ועובדים בקבוצת אוניברסיטאות U15 הגרמניות. בין 2014 לשנת 2016 הוענקו 43% מכלל מימוני הצד השלישי שהוענקו על ידי קרן המחקר הגרמנית (DFG) (אנ') ו-49% מכלל מענקי גרמניה ממועצות המחקר האירופיות לפרויקטים וחוקרים מהאוניברסיטאות החברות בקבוצת U15. אוניברסיטאות U15 שייכות למרכזי הרפואה האוניברסיטאיים החזקים ביותר בגרמניה. האגודה היא פלטפורמת תקשורת שבה מוגדרים יעדים משותפים ומנוסחים אסטרטגיות הקבוצה. והיא מיצגת את האינטרסים של הקבוצה יחד. הקבוצה היא מקור לרעיונות ודחפים לגוף האוניברסיטאי ומדיניות המחקר המשותפת. הקבוצה מודיעה לציבור על חשיבותן של אוניברסיטאות מחקר גדולות לחברה. השקיפות היא בינלאומית והקבוצה בעלת מוניטין מחקרי גבוה ורמת מודעות גבוהה. בוגרי אוניברסיטאות הקבוצה מבוקשים בינלאומיים בתחום המדע, החברה, העסקים והפוליטיקה. קבוצת האוניברסיטאות מציעה מכלול תחומי מחקר במדעי הרוח, החברה, הטבע ומדעי החיים. באוניברסיטאות הקבוצה יש כ-543,388 סטודנטים, מ־2,803,916 סטודנטים בסך הכל מ-399 אוניברסיטאות גרמניות, המכינים אותם לקריירה האישית שלהם. 31% מכלל הסטודנטים הבינלאומיים ו 43% מכלל הדוקטורנטים הבינלאומיים בגרמניה נרשמים באוניברסיטאות הקבוצה. חברי קבוצת האוניברסיטאות מפרסמים פרסומים רשמיים, פעילויות וחדשות אונליין באתר U15.

ההחלטות מרחיקות הלכת בדבר תכנון עתידי של מערכת המדע הגרמנית שהתקבלו או שמשמעותן קרובה בשנים האחרונות מחייבות כי על האוניברסיטאות עתירות המחקר להביע את האינטרסים שלהן באופן שתואם את חשיבותן למערכת המדע. על רקע זה אוניברסיטאות U15 מילאו תפקידים משותפים רבים בשנים האחרונות: המשך בתחרות המצוינות, קידום אקדמאים צעירים, לעתיד מערכת ההסמכה, אך גם לחוק הגנת המידע של האיחוד האירופי או לחוק זכויות יוצרים.

על פי התקנון של U15, הדירקטוריון נבחר כל שנתיים ונפגש לפחות פעמיים בשנה. האספה הכללית של ה- U15 הגרמנית מורכבת מהנשיאים והרקטורים של האוניברסיטאות החברות. על פי התקנות, מפגשי האספה הכללית מתקיימים לפחות פעמיים בשנה.

האוניברסיטאות משתפות פעולה חוצת מדינות פדרליות, במטרה להנגיש את תוצאות המחקר לאירופה מכוונת עתיד וחדשנות. המשימה המשותפת היא לשרת את החברה ברשת של אוניברסיטאות מחקר חזקות. האוניברסיטאות כמוסדות לחינוך ומחקר, מאפשרות ביטחון ארוך טווח לעתיד על ידי הנגשת ידע חדש לחברה. האוניברסיטאות מחויבות לאפשר לסטודנטים ללמוד בצורה הטובה ביותר לעתיד במדע, בחברה, בפוליטיקה ובעסקים. האוניברסיטאות רואות עצמן כמקומות של יצירת ידע ומקומות של העברת ידע, זה כולל חינוך של סטודנטים, בוגרים, עובדים וצוות המחקר והניהול. משימות הליבה, שנמצאות בהנחיות היסוד של הרשת, הן:

* אפשרות מחקר בסיסי חזק בטווח הארוך.
* הוראה מכוונת מחקר לסטודנטים.
* העברת ידע בחברה, פוליטיקה וכלכלה

U15 חברה ברשת הגלובלית של אוניברסיטאות מחקר מנובמבר 2014. רשת אוניברסיטאות מחקר עולמית זו, שנוסדה בשנת 2013, מאגדת כ -180 אוניברסיטאות מחקר מאוסטרליה, סין, בריטניה, יפן, קנדה וארצות הברית תחת קורת גג אחת. הרשת כוללת את הארגונים הבאים: קבוצת ראסל (בריטניה, שבסיסה בלונדון), איגוד האוניברסיטאות האמריקאיות (ארצות הברית של אמריקה, שבסיסה בוושינגטון די. סי.), הליגה האירופית לאוניברסיטאות מחקר (אירופה, שבסיסה נמצא בלוון, בלגיה), איגוד אוניברסיטאות המחקר במזרח אסיה (יבשת סין, יפן, דרום קוריאה, הונג קונג וטאיוואן), ליגת C9 (סין), קבוצת השמונה (אוסטרליה, שבסיסה בקנברה), אוניברסיטאות מחקר RU11 (יפן) וקבוצת אוניברסיטאות המחקר הקנדי U15, שבסיסה באוטווה. U15 (אוניברסיטאות בגרמניה) הצטרפה לשותפיה ברשת הגלובלית בחתימה על ההצהרות הבאות**:**

* הצהרת שאנגחאי על התפקיד הקריטי של אוניברסיטאות עתירות מחקר במערכות אקולוגיות חדשניות בעולם.
* הצהרת טוקיו על הצורך בהשקעות ארוכות ומהותיות בחזית המחקר באוניברסיטאות עתירות מחקר.
* הצהרת סורבון על זכויות נתוני מחקר.

שם האוניברסיטה, מדינה פדרלית ובסוגריים שנת ייסוד האוניברסיטה**:**

* אוניברסיטת בון נורדריין-וסטפאליהנורדריין-וסטפאליה נורדריין-וסטפאליה (1818)
* אוניברסיטת גטינגן סקסוניה התחתונהסקסוניה התחתונה סקסוניה התחתונה (1734)
* אוניברסיטת גתה בפרנקפורט הסןהסן הסן (1914)
* אוניברסיטת הומבולדט של ברלין ברליןברלין ברלין (1810)
* אוניברסיטת היידלברג באדן-וירטמברגבאדן-וירטמברג באדן-וירטמברג (1386)
* אוניברסיטת המבורג המבורגהמבורג המבורג (1911)
* אוניברסיטת וירצבורג בוואריהבוואריה בוואריה (1402)
* אוניברסיטת טיבינגן באדן-וירטמברגבאדן-וירטמברג באדן-וירטמברג (1477)
* אוניברסיטת לייפציג סקסוניהסקסוניה סקסוניה (1409)
* אוניברסיטת מיינץ ריינלנד-פפאלץריינלנד-פפאלץ ריינלנד-פפאלץ (1477)
* אוניברסיטת מינכן בוואריהבוואריה בוואריה (1472)
* אוניברסיטת מינסטר נורדריין-וסטפאליהנורדריין-וסטפאליה נורדריין-וסטפאליה (1780)
* אוניברסיטת פרייבורג באדן-וירטמברגבאדן-וירטמברג באדן-וירטמברג (1457)
* אוניברסיטת קלן נורדריין-וסטפאליהנורדריין-וסטפאליה נורדריין-וסטפאליה (1388)
* האוניברסיטה החופשית של ברלין ברליןברלין ברלין (1948)

ראו גם
------

* TU9
* רשת אוטרכט
* קבוצת קוימברה

קישורים חיצוניים
----------------

* אתר האינטרנט הרשמי של U15 (בגרמנית)

הערות שוליים
------------

1. ↑  German U15: German research universities join forces to promote their interests, U15, Press, News from Feb 28, 2013.
2. ↑  GERMANU15, Startseite, Aktivitäten,Publikationen.
3. ↑  GERMANU15, Über U15, Startseite, Mitgliederversammlung.
4. ↑  GERMANU15, Startseite, Über U15, Profil.
5. ↑  U15, International, Shanghai Statement.
6. ↑  U15, International, Tokyo Statemen.
7. ↑  U15, International, Sorbonne Declaration.
8. ↑  GERMANU15, Startseite, Mitglieder (אורכב 31.01.2020 בארכיון Wayback Machine).

| U15 (אוניברסיטאות בגרמניה) |
| --- |
|  | בון • ברלין • גטינגן • הומבולדט • היידלברג • המבורג • וירצבורג • טיבינגן • לייפציג • מיינץ • מינכן • מינסטר • פרייבורג • פרנקפורט • קלן | כיתוב תמונה |